|  |
| --- |
| **IZVJEŠĆE O PROVEDENOM SAVJETOVANJU** **SA ZAINTERESIRANOM JAVNOŠĆU** |
| Naslov dokumenta | Nacrt Odluke o dopuni Odluke o naknadama predsjedniku, potpredsjednicima i članovima Županijske skupštine Koprivničko-križevačke županije i njezinih radnih tijela  |
| Stvaratelj dokumenta, tijelo koje provodi savjetovanje | Koprivničko-križevačka županijaUpravni odjel za poslove Županijske skupštine i pravne poslove |
| Cilj i glavne teme savjetovanja | Javno savjetovanje provedeno je s ciljem prikupljanja mišljenja, primjedbi i prijedloga javnosti o predmetnom nacrtu prijedloga Odluke.Radi očekivanog znatnog smanjena prihoda Koprivničko-križevačke županije vezanih uz ekonomske posljedice uzrokovane epidemijom bolesti COVID-19 te nužno zbog poduzimanja potrebnih mjera za održavanje likvidnosti poslovanja kao i solidarnosti s poslodavcima i radnicima u privatnom sektoru, kojim su ugroženi poslovanje i radna mjesta, kao i s službenicima i namještenicima Koprivničko-križevačke županije utvrđen je nacrt Odluke o dopuni Odluke o naknadama predsjedniku, potpredsjednicima i članovima Županijske skupštine Koprivničko-križevačke županije i njezinih radnih tijela.Člankom 31. stavkom 2. Zakona o lokalnoj i područnoj (regionalnoj) samoupravi („Narodne novine“ broj [33/01](http://www.zakon.hr/cms.htm?id=260)., [60/01](http://www.zakon.hr/cms.htm?id=261)., [129/05](http://www.zakon.hr/cms.htm?id=262)., [109/07](http://www.zakon.hr/cms.htm?id=263)., [125/08](http://www.zakon.hr/cms.htm?id=264)., [36/09](http://www.zakon.hr/cms.htm?id=265)., [150/11](http://www.zakon.hr/cms.htm?id=267)., [144/12](http://www.zakon.hr/cms.htm?id=268). i [19/13](http://www.zakon.hr/cms.htm?id=285).- pročišćeni tekst 123/17. i 98/19.) određeno je pravo člana predstavničkog tijela na naknadu, a sve sukladno posebnoj odluci samog predstavničkog tijela.Odredbama važeće Odluke o naknadama predsjedniku, potpredsjednicima i članovima Županijske skupštine Koprivničko-križevačke županije i njezinih radnih tijela („Službeni glasnik Koprivničko-križevačke županije“ broj 11/14. i 2/19.) utvrđeno je kako: * predsjedniku Županijske skupštine pripada naknada u neto iznosu od 3.200,00 kuna mjesečno, s pripadajućim porezima i doprinosima.
* potpredsjednicima Županijske skupštine pripada pojedinačna naknada u neto iznosu od 1.600,00 kuna mjesečno, s pripadajućim porezima i doprinosima.
* članu Županijske skupštine pripada naknada za rad u neto iznosu od 500,00 kuna mjesečno, s pripadajućim porezima i doprinosima.
* članu radnog tijela Županijske skupštine pripada naknada za rad radi prisustvovanja sjednici radnog tijela čiji je član u neto iznosu od 150,00 kuna **po sjednici**, s pripadajućim porezima i doprinosima uz uvjet da prisustvuju sjednici.

Pored opisanog, navedene osobe ostvaruju pravo na naknadu troškova prijevoza od mjesta stanovanja do mjesta održavanja sjednice, što uključuje putovanje u oba smjera, a radi prisustvovanja sjednicama Županijske skupštine i njezinih radnih tijela, kao i radu Koordinacije ili drugog tijela, izuzev ako se sjednica održava u mjestu njihova stanovanja.Predloženom dopunom Odluke, a iz gore opisanih razloga, obustavila bi se isplata naknada za rad i troškove prijevoza predsjedniku, potpredsjednicima, članovima Županijske skupštine Koprivničko-križevačke županije kao i članovima njenih radnih tijela, a kroz razdoblje od tri mjeseca, od travnja-lipnja. |
| Datum dokumenta | travanj 2020. godine  |
| Je li nacrt bio objavljen na internetskim stranicama ili na drugi odgovarajući način?Ako jest, kada je nacrt objavljen, na kojoj internetskoj stranici i koliko vremena je ostavljeno za savjetovanje?Ako nije, zašto? | Nacrt Odluke objavljen je na internetskoj stranici Koprivničko-križevačke županije ([www.kckzz.hr](http://www.kckzz.hr)). Javno savjetovanje trajalo je 12 dana te je bilo otvoreno od 15. pa do 26. travnja 2020. godine.- |
| Koji su predstavnici zainteresirane javnosti dostavili svoja očekivanja? | Putem internetske javne rasprave nismo zaprimili nijedno očitovanje. |
| ANALIZA DOSTAVLJENIH PRIMJEDABA:Prihvaćene primjedbePrimjedbe koje nisu prihvaćene i obrazloženje razloga za neprihvaćanje | --- |
| Troškovi provedenog savjetovanja | Provedba internetskog savjetovanja nije zahtijevala dodatne financijske troškove. |
| Tko je i kada izradio izvješće o provedenom savjetovanju? | Ime i prezime:Helena Matica Bukovčan | Datum:27. travnja 2020. |

KLASA: 011-04/20-01/6

URBROJ: 2137/1-02/03-20-2

Koprivnica, 27. travnja 2020.